**Mohács Város Önkormányzata Képviselő-testületének 2/2023. (II. 16.) önkormányzati rendelete**

**a szociális ellátásokról szóló 22/2017.(IX.29.) önkormányzati rendelet módosításáról**

Mohács Város Képviselő-testülete az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIXX. törvény 13. § (1) bekezdés 8a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 132. § (4) bek. g) pont bekezdésében kapott felhatalmazás alapján, a szociális ellátásokról szóló 22/2017. (IX. 29.) önkormányzati rendelet módosítására a következőket rendeli el:

**1. §**

A szociális ellátásokról szóló 22/2017. (IX. 29.) önkormányzati rendelet 4. § (3) bekezdése helyébe a következő rendelkezés lép:

„(3) Támogatásra jogosult az, aki vagy akinek a háztartásában az egy főre jutó havi jövedelem nem haladja meg a szociális vetítési alap összegének 250%-át és a háztartás tagjai egyikének sincs az Szt. 4. § (1) bekezdés b) pontjában meghatározott vagyona.”

**2. §**

A szociális ellátásokról szóló 22/2017. (IX. 29.) önkormányzati rendelet 5. § (2) bekezdése helyébe a következő rendelkezés lép:

„(2) A 18. életévét betöltött tartósan beteg hozzátartozója részére abban az esetben állapítható meg települési támogatás, ha családjában az egy főre jutó jövedelem havonta a szociális vetítési alap összegét, egyedülálló esetén annak 150 %-át nem haladja meg és nincs az Szt. 4. § (1) bekezdés b) pontjában meghatározott vagyona.”

**3. §**

A szociális ellátásokról szóló 22/2017. (IX. 29.) önkormányzati rendelet 13. § (1) bekezdése helyébe a következő rendelkezés lép:

„(1) Az önkormányzat utazási támogatást nyújthat a helyi menetrendszerinti tömegközlekedésben használható autóbusz bérlet megvásárlásához azon természetes személyek részére, akik a következő feltételek közül bármelynek megfelelnek:   
- rendszeres gyermekvédelmi kedvezményben részesül,   
- nyugdíjas, és családjában az egy főre jutó havi nettó jövedelem nem haladja meg a szociális vetítési alap összegének kétszeresét, egyedülálló esetén a szociális vetítési alap összegének háromszorosát,   
- fogyatékossági támogatásban részesülő súlyos fogyatékos személynek, továbbá azon megváltozott munkaképességű személynek, akinek a munkaképesség csökkenése eléri az 50 %-ot és rokkantsági nyugdíjban, baleseti rokkantsági nyugdíjban, 4. baleseti fokozatba tartozók baleseti járadékában, átmeneti járadékban vagy rendszeres szociális járadékban részesül.”

**4. §**

A szociális ellátásokról szóló 22/2017. (IX. 29.) önkormányzati rendelet 14. § (2) bekezdés a) pontja helyébe a következő rendelkezés lép:

*(Utazási támogatásban lehet részesíteni azt a szigeti városrészen állandó lakóhellyel rendelkező személyt,)*

„*a)* akiknek a családjában az egy főre jutó jövedelem nem haladja meg a szociális vetítési alap 250 %-át és a családtagok egyike sem rendelkezik az Szt. 4. § (1) bekezdés b) pontjában meghatározott vagyonnal;”

**5. §**

A szociális ellátásokról szóló 22/2017. (IX. 29.) önkormányzati rendelet 15. § (2) bekezdés a) pontja helyébe a következő rendelkezés lép:

*(Az eltemettetésre köteles személy a köztemetés költségeinek megtérítése alól mentesíthető az alábbi feltételek együttes fennállása esetén:)*

„*a)* az egy főre számított havi családi jövedelem a szociális vetítési alap összegét nem haladja meg, egyedülálló esetén az egy főre számított havi jövedelme a szociális vetítési alap összegének 150%-át nem haladja meg,”

**6. §**

A szociális ellátásokról szóló 22/2017. (IX. 29.) önkormányzati rendelet 16. § (1) bekezdése helyébe a következő rendelkezés lép:

„(1) Az önkormányzat rendelkezésére álló tűzifa mennyiség erejéig szociális célú tűzifa juttatás állapítható meg annak a kérelmezőnek, akinek a háztartásában az egy főre jutó havi nettó jövedelem a szociális vetítési alap összegének 150%-át, egyedül élő esetén annak 200%-át nem haladja meg, és a szociális törvény szerinti vagyonnal nem rendelkezik és a tűzifa beszerzéséről más módon gondoskodni nem tud.”

**7. §**

(1) A szociális ellátásokról szóló 22/2017. (IX. 29.) önkormányzati rendelet 1. melléklete helyébe az 1. melléklet lép.

(2) A szociális ellátásokról szóló 22/2017. (IX. 29.) önkormányzati rendelet 3. melléklete helyébe a 2. melléklet lép.

(3) A szociális ellátásokról szóló 22/2017. (IX. 29.) önkormányzati rendelet 5. melléklete helyébe a 3. melléklet lép.

(4) A szociális ellátásokról szóló 22/2017. (IX. 29.) önkormányzati rendelet 6. melléklete helyébe a 4. melléklet lép.

(5) A szociális ellátásokról szóló 22/2017. (IX. 29.) önkormányzati rendelet 7. melléklete helyébe az 5. melléklet lép.

**8. §**

Ez a rendelet 2023. február 17-én lép hatályba.

Mohács, 2023. február 15.

Pávkovics Gábor Dr. Kovács Mirella

polgármester jegyző

Kihirdetési záradék:

A rendelet kihirdetésének napja: 2023. február 16.

Dr. Kovács Mirella jegyző

*1. melléklet a 2/2023. (II. 16.) önkormányzati rendelethez*

„*1. melléklet*

(A melléklet szövegét a(z) 1. melléklet hatályos 2023.02.17.pdf elnevezésű fájl tartalmazza.)”

*2. melléklet a 2/2023. (II. 16.) önkormányzati rendelethez*

„*3. melléklet*

(A melléklet szövegét a(z) 3. melléklet hatályos 2023.02.17.pdf elnevezésű fájl tartalmazza.)”

*3. melléklet a 2/2023. (II. 16.) önkormányzati rendelethez*

„*5. melléklet*

(A melléklet szövegét a(z) 5. melléklet hatályos 2023.02.17.pdf elnevezésű fájl tartalmazza.)”

*4. melléklet a 2/2023. (II. 16.) önkormányzati rendelethez*

„*6. melléklet*

(A melléklet szövegét a(z) 6. melléklet hatályos 2023.02.17.pdf elnevezésű fájl tartalmazza.)”

*5. melléklet a 2/2023. (II. 16.) önkormányzati rendelethez*

„*7. melléklet*

(A melléklet szövegét a(z) 7. melléklet hatályos 2023.02.17.pdf elnevezésű fájl tartalmazza.)”

Végső előterjesztői indokolás

A jogalkotásról szóló 2010. évi CXXX. törvény (továbbiakban: Jat.) 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait.

A rendelet-tervezet előkészítése során figyelembe vettük a jogalkotásról szóló 2010. évi CXXX.

törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

Magyarország biztonságát szolgáló egyes törvények módosításáról szóló 2022. évi L. törvény által módosításra került a „mindenkori öregségi nyugdíjminimum” valamint a „az öregségi nyugdíj mindenkori legkisebb” szövegrész helyükbe a „szociális vetítési alap” szöveg lép. Ennek következtében indokolt a jogharmonizációs célú módosítás.